এ সমস্ত শ্লোগান দিয়ে সরল অথচ আবেগপ্রবণ বাঙ্গালী মুসলমানের অনুভূতিকে তারা বিষিয়ে দিতে শুরু করল। অথচ পশ্চিম পাকিস্তানে যেমন উর্দুর কোন প্রচলন ছিল না তেমনি কায়েদে আযমের মাতৃভাষাও ছিল না উর্দু। তাঁর মাতৃভাষা ছিল গুজরাটী। উর্দুর সাথে তিনি তেমন ঘনিষ্ঠও ছিলেন না। কায়েদে আযম নিজেও বলেছিলেন এই প্রদেশের ভাষা কি হবে তা এখানকার জনগণই নির্ধারণ করবে। তাঁর জীবদ্দশায় বাংলাকে প্রাদেশিক ভাষা হিসেবেই মেনে নিয়ে একটি চুক্তিও স্বাক্ষরিত হয়েছিল। একারণে ’৫২-এর ভাষা আন্দোলন পর্যন্ত ভাষা নিয়ে কাউকে মাততে দেখা যায়নি।